אשת הברזל מתאר ומשרטט את חייה ודמותה של אחת מהנשים החזקות, המשפיעות והשרויות במחלוקת של המאה ראש ממשלת אנגליה מרגרט תאצ'ר בגילומה של מריל סטריפ. אישה שניפצה את מחסומי המגדר והמעמד כדי להישמע בעולם הנשלט בידי גברים. הסיפור נוגע בכוח פוליטי ובמחיר שמשלמים עליו, והוא דיוקן ואינטימי של אישה מורכבת ויוצאת דופן.
הסרט אשת הברזל, ששופך אור על חייה הפוליטיים כמו גם חיי המשפחה והחיים שמאחורי הקלעים של דמות מרתקת זו, מפגיש את הצופה עם מרגרט הצעירה, בתו של בעל חנות מכולת קטנה, שעוזרת לו בעבודות היום יום, תוך כדי צעדיה הראשונים בפוליטיקה. היא נאבקת בעולם של גברים שמרנים שאינם להוטים לשתף אותה בחייהם הפוליטיים, כמו גם בחברות ובאישור כניסה למועדון הסגור. אשת הברזל גם מציג את המהלך המבריק שהיא עושה עם כמה שותפים למפלגה שמכניס אותה למירוץ לראשות הממשלה ומשנה את תדמיתה. הסרט מתאר את חייה הקשים והמאבקים הרבים והיום יומיים על דעותיה והחלטותיה בעיצוב פני המדינה, המלחמה באבטלה, היוזמה לשנות את כלכלת המדינה והחלטתה להוציא את צבא בריטניה למלחמת פוקלנד שלא תשכח.